recursal/SuperWikiNEXT-32B huggingface dataset:
**ইভান জন গ্রে** (ইংরেজি: Evan Gray; জন্ম: ১৮ নভেম্বর, ১৯৫৪) ওয়েলিংটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও আম্পায়ার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন **ইভান গ্রে**।

প্রথম-শ্রেণীর ক্রিকেট
---------------------

১৯৭৫-৭৬ মৌসুম থেকে ১৯৯১-৯২ মৌসুম পর্যন্ত ইভান গ্রে’র প্রথম-শ্রেণীর খেলোয়াড়ী জীবন চলমান ছিল। শুরুতে তাকে অল-রাউন্ডার হিসেবে দলে নেয়া হয়।

১৯৮১-৮২ মৌসুমে ওয়েলিংটনের সদস্যরূপে সেন্ট্রাল ডিস্ট্রিক্টসের বিপক্ষে রস অরমিস্টনের সাথে ২২৬ রানের জুটি গড়েছিলেন। প্রথম-শ্রেণীর ক্রিকেটে অভিষেকের পূর্বে অন্য যে-কোন নিউজিল্যান্ডীয় খেলোয়াড়ের চেয়ে প্রাদেশিক দলের পক্ষে অধিক খেলায় অংশ নেন। এছাড়াও, দেশের একমাত্র খেলোয়াড় হিসেবে প্রাদেশিক দলে থেকে চার সহস্রাধিক রান ও সাড়ে তিনশতের অধিক উইকেট লাভ করেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দশটিমাত্র টেস্ট ও দশটিমাত্র একদিনের আন্তর্জাতিকে অংশগ্রহণ করেছেন ইভান গ্রে। ১১ আগস্ট, ১৯৮৩ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ১৯৮৮ তারিখে বেঙ্গালুরুতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

টেস্টে তাকে ১৭ উইকেট লাভের জন্যে ৫২.১১ গড়ে রান খরচ করতে হয়েছিল। ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। আট বছর প্রথম-শ্রেণীর ক্রিকেট খেলা পরিচালনা করেছেন।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১৩ অক্টোবর ২০২০।
3. ↑  "New Zealand Test Bowling Averages"। ESPNCricinfo। সংগ্রহের তারিখ ১৩ অক্টোবর ২০২০।

আরও দেখুন
---------

* জেফ ক্রো
* ব্যারি সিনক্লেয়ার
* ওয়েলিংটন ক্রিকেট দল‎
* নিউজিল্যান্ডীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ইভান গ্রে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ইভান গ্রে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**চাঁদপুর সরকারি মহিলা কলেজ** বাংলাদেশের চাঁদপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এককভাবে নারী শিক্ষায় জেলার প্রথম কলেজ হিসেবে এটি পরিচিত। এ কলেজটি ১৯৬৪ সালে প্রতিষ্ঠিত হয়।

প্রতিষ্ঠার পটভূমি
-----------------

**চাঁদপুর সরকারি মহিলা কলেজের** ভিত্তিপ্রস্তর হয় ২৪ আগস্ট ১৯৬৪ সালে ।

সরকারি করণ
----------

১ মার্চ, ১৯৮০ সালে কলেজটি সরকারি করণ করা হয়।

ক্যাম্পাস
---------

কলেজে ২৮ জন শিক্ষকসহ মোট ২৪০০ শিক্ষার্থী এই প্রতিষ্ঠানটির কার্যক্রম চলছে। নারীদের কলেজ হিসেবে পর্যাপ্ত সুরক্ষা ও নিরাপত্তাসহ কলেজ আঙ্গিনায় ২৫০ জন শিক্ষার্থী বসবাসের উপযোগী করে তিনটি হোস্টেল রয়েছে।

অনুষদ ও বিভাগসমুহ
-----------------

১৯৬৯ সালে বিএ এবং বিবিএস কোর্স চালু করা হয়। ১৯৮৪ সালে, কলেজ জাতীয়করণ এবং এইভাবে একটি সরকারি কলেজ হয়ে ওঠে। ২০০৬-০৭ শিক্ষাবর্ষে বাংলা ও ইতিহাসে এবং ২০০৯ -১০ সালে ইংরেজি ও সমাজকল্যাণে সম্মাননা কোর্স শুরু হয়। একই বছরে (২০০৯-১০) এইচএসসি স্তরের বিজনেস স্টাডিজও চালু করা হয়।

### উচ্চ মাধ্যমিক শ্রেণি

* মানবিক বিভাগ
* বিজ্ঞান বিভাগ
* ব্যবসায় শিক্ষা বিভাগ

### স্নাতক (পাস) শ্রেণি

* বিবিএস
* বিএসএস
* বিএসসি

### স্নাতক (সম্মান) শ্রেণি

কলেজটিতে মোট ১৭টি বিষয়ে অনার্স ও ১৪টি বিষয়ে মাস্টার্স কোর্স চালু আছে। সেগুলো হলো -

* বাংলা
* ইংরেজি
* রাষ্ট্রবিজ্ঞান
* সমাজকর্ম
* দর্শন
* ইতিহাস
* অর্থনীতি
* ইসলামের ইতিহাস ও সংস্কৃতি
* ভূগোল পরিবেশ বিদ্যা
* হিসাববিজ্ঞান
* ব্যবস্থাপনা
* পদার্থবিদ্যা
* গণিত
* উদ্ভিদবিদ্যা

একাডেমিক সুযোগ সুবিধা
---------------------

কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।

### একাডেমিক ভবন

কলেজটিতে মোট পাঁচটি ভবন রয়েছে।

* মূল ভবন
* একাডেমিক ভবন
* ভবন-২
* ভবন-৩
* বিজ্ঞান ভবন

### লাইব্রেরি

মূল ভবনে একটি কেন্দ্রীয় গ্রন্থাগার অবস্থিত। এখানে ছাত্র এবং ছাত্রীদের আলাদা রুমে পড়ার সুযোগ রয়েছে। ১৫০ (প্রায়) শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ২০০০+ বই সংগৃহীত আছে। নিয়মিত জাতীয় ও স্থানীয় দৈনিক সমূহ সংগ্রহ করা হয়।

### বোটানিক্যাল গার্ডেন

কলেজের সুযোগ সুবিধা
-------------------

কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল এবং ছাত্রছাত্রীদের খেলার জন্য রয়েছে এক বিশাল খেলার মাঠ।

### হোস্টেল

ছাত্রীদের জন্য রয়েছে দুটি হল।

* চাঁদপুর সরকারি মহিলা কলেজ ছাত্রী নিবাস
* শেখ হাসিনা ছাত্রী নিবাস (১২তলা বিশিষ্ট হল নির্মাণাধীন)

### খেলার মাঠ

কলেজের নিজস্ব একটি মাঠ রয়েছে।

### মসজিদ

সহশিক্ষা কার্যক্রম
------------------

চাঁদপুর সরকারি মহিলা কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:

* বি. এন. সি. সি. - ময়নামতি রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি পুরুষ প্লাটুন রয়েছে।
* রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে।
* রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে।

সাংস্কৃতিক কার্যক্রম
--------------------

প্রাক্তন শিক্ষার্থী
-------------------

তথ্যসূত্র
---------

1. ↑  "পদোন্নতির আদেশ" (পিডিএফ)। *মাধ্যমিক ও উচ্চ শিক্ষা বিভাগ শিক্ষা মন্ত্রণালয় অফিসিয়াল সাইট*। সংগ্রহের তারিখ ২৬ জুন ২০১৯।
2. ↑  "চাঁদপুর সরকারি মহিল কলেজ"। ২৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৯।
**সামিরা বিন মুহাম্মদ বিনতে মুসা আল মুসা** ২৯ সেপ্টেম্বর, ২০১১-এ ইউনেস্কোয় ওমানের রাষ্ট্রদূত ও স্থায়ী প্রতিনিধি হন। তিনি ১৯৯৪ সালে সাউদার্ন ক্যালিফোর্নিয়া ইউনিভার্সিটি থেকে পিএইচডি ডিগ্রি অর্জন করেন। ওমানের রাষ্ট্রদূত হিসেবে ইউনেস্কোয়, তিনি নির্বাহী বোর্ডে (২০১৫-২০১৯) ওমানের প্রতিনিধি হিসাবে নির্বাচিত হন, এবং এটির দুইটি সহযোগী কমিটির সভাপতি হিসাবে মনোনীত হন: ২০১৫-২০১৭-এর (এসপি) জন্য বিশেষ কমিটি, এবং ২০১৭-২০১৯-এর জন্য প্রোগ্রাম এবং বহিরাগত সম্পর্ক বিভাগের (পিএক্স)। তিনি ২০১৭ সালে ইউনেস্কোর সাধারণ সম্মেলনের সময় মনোনয়ন কমিটির সভাপতিত্ব করেন।

ইউনেস্কোতে স্থায়ী প্রতিনিধি হিসেবে নিয়োগের আগে তিনি সুলতান কাবুস বিশ্ববিদ্যালয়ে নিযুক্ত ছিলেন এবং ২০০৩ থেকে ২০১১ সাল পর্যন্ত ওমান স্টেট কাউন্সিলের সদস্য হিসেবে দায়িত্ব পালন করেন। আন্তর্জাতিক ও জাতীয় পর্যায়ে শিশু যত্ন ও শিক্ষার একজন নেতা তিনি। আন্তর্জাতিকভাবে, তিনি শিশুদের জন্য শিক্ষা ও যত্ন সম্পর্কিত আন্তর্জাতিক নির্দেশিকা প্রণয়নে অবদান রাখেন। জাতীয় পর্যায়ে, তিনি প্রাথমিক শৈশবে কর্মসূচি পরিচালনা করেন, উন্নত কার্যকর শিক্ষণ পদ্ধতির ব্যবস্থা করেন এবং সেগুলোকে সম্প্রদায়ের সমস্যা হিসেবে যুক্ত করেন। তিনি সুলতান কাবুস বিশ্ববিদ্যালয়ের ক্যাম্পাসে প্রতিষ্ঠিত চাইল্ড কেয়ার সেন্টারের পরিচালক ছিলেন। তিনি ওমানের সুলতানাতে শিশু অধিকার আইন প্রণয়নে সক্রিয়ভাবে অংশগ্রহণ করেন, এবং মাসকটের বাচ্চাদের পাবলিক লাইব্রেরি বোর্ডের চেয়ারম্যান। কৌশলগত পরিকল্পনায় নেতৃত্বের অভিজ্ঞতা এবং ব্যবস্থাপনা দক্ষতা, প্রকল্প প্রণয়ন এবং বাস্তবায়ন, প্রোগ্রাম পুনর্বিবেচনা, মানব সম্পদ উন্নয়ন,পাশাপাশি আর্থিক পরিকল্পনা এবং বাজেটের মাধ্যমে তিনি অনেক গবেষণা পরিচালনা করেন এবং শৈশবের শিক্ষা, নারীর সমস্যা ও সমাজ বিষয়ে ব্যাপক অভিজ্ঞতা লাভ করেন।

তথ্যসূত্র
---------

1. ↑  Oman | United Nations Educational, Scientific and Cultural Organization. Accessed September 3, 2013.
2. ↑  UNESCO Official Correspondence Guide - Oman. Accessed September 3, 2013.
3. ↑  Focus on Omani culture  ওয়েব্যাক মেশিনে আর্কাইভকৃত ৫ মার্চ ২০২০ তারিখে. Oman Daily Observer, January 18, 2012.
4. 1 2 3 4  "More information - Oman"। *UNESCO* (ফরাসি ভাষায়)। সংগ্রহের তারিখ ২০১৯-০৩-০৮।
5. ↑  "Oman takes part in Unesco Executive Board meeting in Paris - Times Of Oman?photo="। *timesofoman.com*। ২০১৯-০৫-১০ তারিখে মূল থেকে আর্কাইভ করা। সংগ্রহের তারিখ ২০১৯-০৩-০৮।
6. ↑  "Questions & Réponses"। *UNESCO* (ফরাসি ভাষায়)। ২০১৮-০৬-২৮। সংগ্রহের তারিখ ২০১৯-০৩-০৮।
7. ↑  *unesdoc.unesco.org* । সংগ্রহের তারিখ ২০১৯-০৩-০৮।  `|শিরোনাম=` অনুপস্থিত বা খালি (সাহায্য)
8. ↑  Bon, Ingrid; Cranfield, Andrew; Latimer, Karen (২০১১-১২-২৩)। *Designing Library Space for Children* (ইংরেজি ভাষায়)। Walter de Gruyter। আইএসবিএন 9783110232172।
**ডেভিড গিল** (ইংরেজি: David Gill; জন্ম: (১৯৫৭-০৮-০৫)৫ আগস্ট ১৯৫৭, রেডিং, বার্কশার, ইংল্যান্ড) ম্যানচেস্টার ইউনাইটেড ফুটবল ক্লাবের বর্তমান প্রধান নির্বাহী, জি-১৪ গ্রুপের ভাইস-চেয়ারম্যান এবং দ্য ফুটবল এসোসিয়েশনের একজন বোর্ড সদস্য।

পেশাদারী ক্যারিয়ার
-------------------

১৯৮১ সালে গিল *প্রাইস ওয়াটারহাউসের* *চার্টার্ড অ্যাকাউন্ট্যান্ট* হন। সান ফ্রান্সিসকোতে দুই-বছর কাজ করার পর ১৯৮৬ সালে তিনি *বিওসি গ্রুপে* যোগদান করেন। পরে তিনি *এভিস রেন্ট আ কার সিস্টেম* এ যোগ দেন ১৯৯০ সালে। পরে তিনি পর্যায়ক্রমে *প্রাউডফুট কনসাল্টিং*, লন্ডন স্টক এক্সচেঞ্জ এবং *ফার্স্ট চয়েস হলিডেস* প্রভৃতি প্রতিষ্ঠানে যোগ দেন। ১৯৯৭ সালে তিনি ম্যানচেস্টার ইউনাইটেড ফুটবল ক্লাবে যোগদান করেন।

ম্যানচেস্টার ইউনাইটেডে ভূমিকা
-----------------------------

১৯৯৭ সালে অর্থ পরিচালক হিসেবে ম্যানচেস্টার ইউনাইটেড ফুটবল ক্লাবে যোগদান করেন। ২০০০ সালের আগস্টে তিনি সহকারী প্রধান নির্বাহী পদে উন্নীত হন। তবে এসময় তিনি অর্থ পরিচালকের পদেও আসীন ছিলেন। ২০০১ সালের জুলাই মাসে নিক হাম্বি অর্থ পরিচালকের পদে নিয়োগ পান এবং গিল গ্রুপ ব্যবস্থাপনা পরিচালকের পদে উন্নীত হন।

২০০৩ সালের সেপ্টেম্বর মাসে পূর্বতন পরিচালক *পিটার ক্যানিয়ন* প্রতিদ্বন্দ্বী চেলসিতে যোগদান করলে গিল *প্রধান নির্বাহী* পদে পদাসীন হন।

২০০৫ সালে ম্যালকম গ্লেজারের ম্যানচেস্টার ইউনাইটেড অধিগ্রহণের পর গিল পরিবর্তিত *ম্যানচেস্টার ইউনাইটেড লিমিটেড* এর প্রধান নির্বাহী হিসেবে নিযুক্ত হন। উল্লেখ্য ইতঃপূর্বে ম্যানচেস্টার ইউনাইটেড একটি পাবলিক লিমিটেড কোম্পানি হিসেবে পরিচালিত হত, কিন্তু অধিগ্রহণের পর এটি প্রাইভেট লিমিটেড কোম্পানিতে রুপান্তরিত হয়।

গিল জি-১৪ এর ভাইস-চেয়ারম্যান। গিলের এক সন্তান অলিভার, যে ম্যানচেস্টার ইউনাইটেডের সাথে চুক্তিবদ্ধ।

এফএতে ভূমিকা
------------

২০০৬ সালের ২ জুন গিল আর্সেনালের ভাইস-চেয়ারম্যান ডেভিড ডেইনের বদলে দ্য ফুটবল এসোসিয়েশনের বোর্ড সদস্য নির্বাচিত হন। গিল বোর্ড সদস্য হওয়ার পর যে একটি প্রধান বিষয়ে জড়িয়েছেন তা হচ্ছে ২০০৬ সালের বিশ্বকাপে ওয়েইন রুনির পা-ভাঙ্গা নিয়ে ক্লাব ও দেশের মধ্যে বিতর্ক।

তথ্যসূত্র
---------

1. ↑  "Club Charter"। Manchester United Ltd.। ২০০৬। ২০১০-০৩-২৯ তারিখে মূল থেকে আর্কাইভ করা। সংগ্রহের তারিখ ২০০৬-০৯-২৭।

| * দে
* স
ফিফা নির্বাহী পরিষদের সদস্য |
| --- |
| সভাপতি | জিয়ান্নি ইনফান্তিনো |
| জ্যেষ্ঠ সহঃ সভাপতি | সালমান বিন ইব্রাহিম আল-খলিফা |
| সহঃ সভাপতি | 
* ডেভিড গিল
* Alejandro Domínguez
* Victor Montagliani
* Aleksander Čeferin
* আহমাদ আহমাদ
* Sándor Csányi
* Lambert Maltock

 |
| সদস্য | 
* Sunil Gulati
* Pedro Chaluja
* Lydia Nsekera
* Tarek Bouchamaoui
* Constant Omari
* Abdullah of Pahang
* আল আহমেদ আল সাবাহ
* Kozo Tashima
* Sonia Bien-Aime
* Fernando Sarney
* Luis Hernández
* Maria Sol Muñoz
* Wilmar Valdez
* Evelina Christillin
* Sandra Fruean
* Lee Harmon
* Almamy Kabele Camara
* Kwesi Nyantakyi
* Ramón Jesurún
* Dejan Savićević
* George Koumas
* Reinhard Grindel
* Zhang Jian
* Chung Mong-gyu
* Fritz Keller
* Mariano Araneta
* মাহফুজা আক্তার

 |
| মহাসচিব | 
* ফাতমা সামৌরা

 |
**গথিক ভাষা** হচ্ছে একটি বিলুপ্ত জার্মানীয় ভাষা। এটি ছিল প্রাক্তন গথ সম্প্রদায়ের প্রধান ভাষা।*কোডেক্স আর্জেন্টাস* ("সিলভার বুক/কেডেক্স" এর ল্যাটিন), যা ছিল ৪র্থ শতাব্দির বাইবেলের ৬ষ্ঠ শতাব্দীও একটি অনুবাদ, এর ভাষা ছিল এটি। এবং এর জন্যই ভাষাটি বিখ্যাত। গথিক ভাষাই একমাত্র পূর্ব জার্মানীয় ভাষা যার রয়েছে বিপুল পরিমাণ পাঠ্যাংশ।

একটি জার্মান ভাষা হিসেবে গথিক ভাষা ইন্দো-ইউরোপীয় ভাষা গোত্রের অর্ন্তভূক্ত। এটি সবচেয়ে পুরাতন জার্মান ভাষা যা দীর্ঘ বই-পুস্তকে ব্যবহৃত হয় যদিও আধুনিক কোন ভাষা এর কোন বংশধর নয়। সবচেয়ে পুরাতন গথিক ভাষার প্রামান্য দলিল পাওয়া যায় ৪র্থ শতাব্দির দিকে। ৬ষ্ঠ শতাব্দির মধ্য দিকে গথিক ভাষা বিলুপ্ত হতে থাকে। ফ্রাঙ্কদের নিকট গথ সম্প্রদায়ের পরাজয়ই এই বিলুপ্তির প্রধান প্রভাবক।

ইতিহাস
------

   ৭৫০ খ্রীষ্টপূর্বাব্দের আগের বসতি
   ৭৫০ খ্রীষ্টপূর্বাব্দ থেকে ১ খ্রীষ্টাব্দ পর্যন্ত বসতি
   ১০০ খ্রীষ্টাব্দ পর্যন্ত বসতি
   ১০০ খ্রীষ্টাব্দ পরবর্তী বসতি
একেবারে সামান্য পরিমাণ গথিক ভাষার দলিলাদি এখন পর্যন্ত আবিষ্কৃত হয়েছে। এর থেকে যে পরিমাণ তথ্যাদি উদ্ধার করা হয়েছে তার মাধ্যমে ভষাটির পুনর্গঠন সম্ভব হয়নি। আর একটি কারণ হল এখন পর্যন্ত যতটুকু গথিক ভাষার দলিলাদি পাওয়াগেছে সেগুলো মূলত অন্য ভাষার (উদাহরনস্বরুপ: 'গ্রীক') অনুবাদলিপি।

তথ্যসূত্র
---------

1. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Gothic"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
**নয়ডা-আগ্রা মনোরেল** হল ভারতের রাজধানী দিল্লির উপকন্ঠে অবস্থিত নয়ডা থেক আগ্রা শহরের মধ্যে দ্রুত সংযোগ ঘটানোর একটি প্রস্তাবিত মনোরেল ব্যবস্থা। এটি নির্মাণের প্রস্তাব দিয়েছে উত্তরপ্রদেশ সরকার।নয়ডা আগ্রা মনোরেল যমুনা নদীর তীর বরাবর নির্মাণ করা হবে এবং এই মনোরেল ব্যবস্থা নির্মাণের তত্বাবধায়ক হিসাবে রাখা হয়েছে নয়ডা-গ্রেটার নয়ডা মেট্রো রেল কে।

রুট
---

নয়ডা-আগ্রা মনোরেল ২০০ কিলোমিটার পথ নির্মাণ করা হবে নয়ডা থেকে আগ্রা পর্যন্ত। এই রেল ব্যবস্থা নয়ডার মহামায়া উড়ালপুল থেকে শুরু হয় নাইট সাফারি, বুদ্ধ ইন্টারন্যাশোনাল সার্কিট, মথুরা হয়ে আগ্রা পর্যন্ত যাবে।

প্রকল্পের অগ্রগতি
-----------------

**নভেম্বর ২০১৪**: উত্তর প্রদেশের মুখ্যমন্ত্রী অখিলেশ যাদব মনোরেল নির্মাণের জন্য প্রস্তাব রেখেছেন।

তথ্যসূত্র
---------

1. ↑  TNN (নভেম্বর ২৫, ২০১৪)। "UP CM proposes monorail from Noida to Agra"। *Times of India* (ইংরেজি ভাষায়)।
2. ↑  Reetu Sharma (নভেম্বর ২৫, ২০১৪)। "Soon reach Agra from Noida in just an hour as Akhilesh govt proposes monorail for this route"। *One India* (ইংরেজি ভাষায়)।
3. ↑  "Monorail planned to connect Noida with Agra"। *IBN Live* (ইংরেজি ভাষায়)। নভেম্বর ২৪, ২০১৪। ডিসেম্বর ৭, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৯, ২০১৭।
**রবি কুমার** (ইংরেজি: Ravi Kumar ),(জন্ম ১ জানুয়ারী ১৯৯০) একজন ভারতীয় শ্যুটার। তিনি ২০১৪ সালে ইয়ংয়ে অনুষ্ঠিত এশিয়ান গেমস ১০ মিটার এয়ার রাইফেল টিম ইভেন্টে অভিনব বিন্দ্রা এবং সঞ্জীব রাজপুতের সাথে ব্রোঞ্জ পদক জিতেছিলেন। ২০১৮ সালে কুইন্সল্যান্ডের গোল্ড কোস্টে অনুষ্ঠিত কমনওয়েলথ গেমসে, পুরুষদের ১০ মিটার এয়ার রাইফেল ইভেন্টে ব্রোঞ্জ পদক জিতেছিলেন।

প্রাথমিক ও ব্যক্তিগত জীবন
-------------------------

রবি কুমার ১ জানুয়ারি, ১৯৯০ সালে উত্তরপ্রদেশের মিরাটে জন্মগ্রহণ করেন। তিনি ভারতের দিল্লি বিশ্ববিদ্যালয় থেকে স্নাতক হন। তিনি ভারতীয় বিমানবাহিনীতে কাজ করছেন।

কর্মজীবন
--------

### ২০১৪, এশিয়ান গেমস, ইনচেওন, দক্ষিণ কোরিয়া

২০১৪ সালে, ইনচেওনে, দক্ষিণ কোরিয়ার এশিয়ান গেমস পুরুষদের ১০ মিটার এয়ার রাইফেল দলগত ইভেন্টে, ভারতীয় শুটিং দল ব্রোঞ্জ জিতেছিল এবং ভারতীয় শুটিং দলের এক সদস্য হিসাবে রবি ব্রোঞ্জ পদক পান।

### ২০১৭, ৬১ তম জাতীয় শুটিং চ্যাম্পিয়নশিপ

২০১৭ সালের এপ্রিল মাসে, তিরুবনন্তপুরমে, ৬১ তম জাতীয় শুটিং চ্যাম্পিয়নশিপ, ন্যাশনাল গেমস শ্যুটিং রেঞ্জে, পুরুষের ১০ মিটার এয়ার রাইফেল ইভেন্টে, ভারতীয় বিমান বাহিনীর রবি কুমার ২৫১.২ পয়েন্ট পেয়ে জাতীয় রেকর্ডে গড়েন এবং স্বর্ণ পদক জিতে নেন। কয়েক মাস আগে তার করা ২২৫.৭ পয়েন্টের রেকর্ড ভঙ্গ করেন তিনি। অর্জুন বাবুতা ২৪৮.৯ পয়েন্টে দ্বিতীয় এবং সঞ্জীব রাজপুত ২২৮.০ পয়েন্ট পেয়ে তৃতীয় স্থানে পান। রবি ভারতীয় বিমান বাহিনীর শুটিং দলের একজন সক্রিয় সদস্য যে দল মোট ১৮৬৮ পয়েন্টে পেয়ে দলগত বিভাগে স্বর্ণ পদক জিতেছিল। ১৮৬৬ পয়েন্ট নিয়ে হরিয়ানা দল রৌপ্য পদক পায় এবং পাঞ্জাবের দল ১৬৪৪ পয়েন্টে পেয়ে ব্রোঞ্জ পদক জিতেছিল।

### ২০১৮, আইএসএফএফ বিশ্বকাপের চ্যাংংভন, কোরিয়া

২০১৮ সালের কোরিয়ান চ্যাংংভনে বিশ্বকাপে, পুরুষদের ১০ মিটার এয়ার রাইফেল ইভেন্টে, রবি কুমার ব্রোঞ্জ পদক পাননি, তাকে চতুর্থ স্থান পেয়ে খুশি থাকতে হয়। তিনি কেবল ০.২ পয়েন্টে ব্রোঞ্জ পদক পাওয়া থেকে বঞ্ছিত হন। তিনি মোট ২০৮.৪ পয়েন্ট করেন। ফাইনাল ফলাফল অনুযায়ী,

* পুরুষদের ১০ মিয়ার এয়ার রাইফেল:

১. আলেকজান্ডার ড্রিয়াগিন (রাশিয়া) ২৫১. ২ (ডাব্লুআর) ৬২৮.৮;
২. ভ্লাদিমির মাসলেনিকভ (রাশিয়া) ২৫০.২ (৬২৯.০); 
৩. ইস্তান্ন পেন (হাঙ্গেরি) ২২৮.৫ (৬২৭.৯); 
৪. রবি কুমার (ভারত) ২০৮.৪ (৬২৯.২);

### ২০১৮, আইএসএসএফ বিশ্বকাপ

২০১৮ সালে, রবি কুমার তার প্রথম শুটিং বিশ্বকাপ পদক জেতেন, পুরুষদের ১০ মিটার এয়ার রাইফেল ইভেন্টে ২২৬.৪ স্কোর করে ব্রোঞ্জ পদক জিতেছিলেন।

### ২০১৮, কমনওয়েলথ গেমস, গোল্ড কোস্ট, অস্ট্রেলিয়া

৮ ই এপ্রিল ২০১৮ সালে, বেলমন্ট শ্যুটিং সেন্টারে, ১০ মিটার এয়ার রাইফেল পুরুষের যোগ্যতায় রবি মোট ৬২৬.৮ পয়েন্ট, দ্বিতীয় স্থান লাভ করে ফাইনালের জন্য যোগ্যতা অর্জন করেন। একই দিনে বেলমন্ট শ্যুটিং সেন্টার ফাইনালে, রবি মোট ২২৪.১ পয়েন্ট পেয়ে তৃতীয় স্থানে পান এবং ব্রোঞ্জ পদক জিতে নেন।

তথ্যসূত্র
---------

1. ↑  "Asian Games: Abhinav Bindra & Team Win Bronze"। NDTV। ২৭ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৪।
2. ↑  "Ravi Kumar sets national record in 10m air rifle"। সংগ্রহের তারিখ ৩১ মে ২০১৮।
3. ↑  "Ravi Kumar misses air rifle medal by a whisker at ISSF World Cup"। www.indianshooting.com। সংগ্রহের তারিখ ৩১ মে ২০১৮।
4. ↑  "Ravi Kumar wins 10m air rifle bronze in shooting World Cup"। সংগ্রহের তারিখ ৩১ মে ২০১৮।
5. ↑  "Ravi KUMAR"। www.results.gc2018.com। ২০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১৮।

বহিঃসংযোগ
---------

* Profile at incheon2014.kr
**ডেভিড জন কোলি** (ইংরেজি: David Colley; জন্ম: ১৫ মার্চ, ১৯৪৭) নিউ সাউথ ওয়েলসের মসম্যান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **ডেভিড কোলি**।

প্রথম-শ্রেণীর ক্রিকেট
---------------------

১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত ডেভিড কোলি’র প্রথম-শ্রেণীর খেলোয়াড়ী জীবন চলমান ছিল। ডানহাতি মিডিয়াম ফাস্ট বোলার ডেভিড কোলি ব্যতিক্রমী পন্থায় দীর্ঘ দূরত্ব অতিক্রমণ করে বোলিং কার্যে অগ্রসর হতেন। মাঝারিসারিতে নিচেরদিকে কার্যকরী আক্রমণধর্মী ব্যাটিংশৈলী উপহার দিতেন তিনি।

১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত শেফিল্ড শিল্ডে নিউ সাউথ ওয়েলসের প্রতিনিধিত্ব করেন। মিডিয়াম ফাস্ট বোলার হিসেবে খেলতেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট ও একটিমাত্র ওডিআইয়ে অংশগ্রহণ করেছেন ডেভিড কোলি। ৮ জুন, ১৯৭২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৭২ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। এরপর ২৬ আগস্ট, ১৯৭২ তারিখে লর্ডসে একই দলের বিপক্ষে একমাত্র ওডিআইয়ে অংশ নিয়েছিলেন।

১৯৭২ সালে বিস্ময়করভাবে ইংল্যান্ড গমনের জন্যে অস্ট্রেলিয়া দলের সদস্যরূপে মনোনীত হন। এ সফরে অ্যাশেজ সিরিজের প্রথম তিন টেস্টে অংশগ্রহণের সুযোগ পান তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে সিরিজের প্রথম টেস্টে নিজস্ব প্রথম খেলায় বোলিং উদ্বোধনে নেমেছিলেন তিনি। দূর্ভাগ্যজনক অবস্থায় নিপতিত হন। তবে, ট্রেন্ট ব্রিজে ৫৪ রান তুলে দলে গুরুত্বপূর্ণ ভূমিকা পালন করেন তিনি।

২২ জানুয়ারি, ১৯৭২ তারিখে লর্ডসে নিজস্ব দ্বিতীয় খেলায় ডেনিস লিলি ও বব ম্যাসি বোলিং উদ্বোধনে নামার পর পরিবর্তিত বোলার হিসেবে বোলিং করেন। তন্মধ্যে, এ টেস্টে অভিষেক ঘটা বব ম্যাসি ১৬ উইকেট দখল করেছিলেন।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ২১ সেপ্টেম্বর ২০১৯।

আরও দেখুন
---------

* কোলি স্মিথ
* ভিক্টোরিয়া ক্রিকেট দল
* অ্যাশেজ সিরিজের তালিকা
* অস্ট্রেলীয় টেস্ট ক্রিকেটারদের তালিকা
* অস্ট্রেলীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ডেভিড কোলি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড কোলি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
এটি গ্রেগরীয় বর্ষপঞ্জী অনুযায়ী ৩৯০-এর দশক। এটি শুরু হয়েছে ১লা জানুয়ারি, ৩৯০ থেকে এবং শেষ হয়েছে ৩১ ডিসেম্বর, ৩৯৯ তারিখে।

ঘটনা
----

### ৩৯০

এই অনুচ্ছেদটি ৩৯০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯১

এই অনুচ্ছেদটি ৩৯১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯২

এই অনুচ্ছেদটি ৩৯২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৩

এই অনুচ্ছেদটি ৩৯৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৪

এই অনুচ্ছেদটি ৩৯৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৫

এই অনুচ্ছেদটি ৩৯৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৬

এই অনুচ্ছেদটি ৩৯৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৭

এই অনুচ্ছেদটি ৩৯৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৮

এই অনুচ্ছেদটি ৩৯৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩৯৯

এই অনুচ্ছেদটি ৩৯৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
রবার্তো কার্লোস
রবার্টো কার্লোস ড সিলভা রোচা (জন্ম 10 এপ্রিল 1973), সাধারণত রবার্টো কার্লোস নামে পরিচিত, ব্রাজিলের অবসরপ্রাপ্ত পেশাদার ফুটবলার। তিনি ব্রাজিলে একটি অগ্রগতি হিসাবে তার ক্যারিয়ার শুরু করেছিলেন, কিন্তু তার বেশিরভাগ ক্যারিয়ার বামপন্থী হিসাবে কাটিয়েছিলেন এবং তাকে "ইতিহাসের ইতিহাসে সবচেয়ে আক্রমণাত্মক বামপন্থী" হিসাবে বর্ণনা করা হয়েছে। [3] কার্লোসকে ইতিহাসে সর্বাধিক বাম ব্যাকগুলির মধ্যেও ব্যাপকভাবে বিবেচনা করা হয়। [4] [5]

ক্লাব পর্যায়ে, তিনি রিয়াল মাদ্রিদে যোগ দেন 1996 সালে, যেখানে তিনি 11 টি অত্যন্ত সফল ঋতু কাটিয়েছিলেন, সব প্রতিযোগিতায় 584 টি ম্যাচ খেলে এবং 71 গোল করেন। রিয়েল এ, তিনি চার লা লীগ শিরোপা এবং ইউইএফএ চ্যাম্পিয়ন্স লীগ তিনবার জিতেছিলেন। ২013 সালের এপ্রিল মাসে, তিনি ম্যারাca দ্বারা "রিয়াল মাদ্রিদের ইতিহাসে সেরা বিদেশী 11" এর সদস্য হিসাবে নামকরণ করেছিলেন। [6] আগস্ট ২01২ সালে, তিনি 39 বছর বয়সে ফুটবল থেকে অবসর গ্রহণের ঘোষণা দেন। [7]

1 99২ সালে ব্রাজিল জাতীয় দলের জন্য রবার্টো কার্লোস খেলতে শুরু করেন। তিনি তিনটি বিশ্বকাপে খেলেছিলেন, 1998 সালে ফ্রান্সে ফাইনালে পৌঁছেছেন এবং কোরিয়া / জাপানে 2002 সালের টুর্নামেন্টে জিতলেন। 1998 ও ২00২ সালে ফিফা বিশ্বকাপের অল-স্টার টিমতে তার নামকরণ করা হয়েছিল। 125 টি ক্যাপ দিয়ে তিনি জাতীয় দলের জন্য দ্বিতীয় সর্বোচ্চ উপস্থিতি দেখিয়েছেন। [8]

রবার্টো কার্লোস ব্যবস্থাপনা গ্রহণ করেন এবং ২013 সালের জুনে তুর্কি সুপার লিগ সিভ্যাস্পোরের প্রধান প্রশিক্ষক হিসাবে নামকরণ করেন। [9] ডিসেম্বর 2014 এ তিনি প্রধান কোচ পদত্যাগ করেছিলেন। [10] জুলাই 2015 সালে, তিনি দিল্লির ডাইনামোস ইন্ডিয়ান সুপার লিগ ক্লাবের খেলোয়াড় / ম্যানেজার নিযুক্ত হন। [11]

তার শক্তিশালী নমনীয় মুক্ত কিকের কারণে তাকে 10500 মাইল প্রতি ঘণ্টায় (169 কিলোমিটার / ঘণ্টা) পরিমাপ করা হয়েছিল বলে এল হম্বরে বাল ("বুলেট ম্যান") বলে ডাক্তারি করা হয়। [12] তিনি তার দৃঢ়তা, চলমান গতি, প্রযুক্তিগত দক্ষতা, ক্রসিং ক্ষমতা, [13] [14] দীর্ঘ নিক্ষেপ এবং 24-ইঞ্চি (61 সেমি) উরুগুলির জন্যও পরিচিত। [12] 1997 সালে তিনি ফিফা ওয়ার্ল্ড প্লেয়ার অফ দ্য ইয়ারে রানার আপ ছিলেন। ফিফা বিশ্বকাপ ড্রিম টিমতে তাকে নির্বাচিত করা হয় এবং ২004 সালে পেলের নাম বিশ্বের সেরা জীবিত খেলোয়াড়দের ফিফা 100 তালিকায়।
**ডেভিড চার্লস হামফ্রে টাউনসেন্ড** (ইংরেজি: David Townsend; জন্ম: ২০ এপ্রিল, ১৯১২ - মৃত্যু: ২৭ জানুয়ারি, ১৯৯৭) কাউন্টিজ ডারহামের নর্টন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন **ডেভিড টাউনসেন্ড**।

প্রথম-শ্রেণীর ক্রিকেট
---------------------

১৯৩৩ থেকে ১৯৪৮ সাল পর্যন্ত ডেভিড টাউনসেন্ডের প্রথম-শ্রেণীর খেলোয়াড়ী জীবন চলমান ছিল। উইনচেস্টার কলেজে অধ্যয়ন করেছেন ডেভিড টাউনসেন্ড। এরপর অক্সফোর্ডের নিউ কলেজে পড়াশুনো করেছেন তিনি। ডানহাতি ব্যাটসম্যান হিসেবে মাঝে-মধ্যে ব্যাটিং উদ্বোধনে মাঠে নামতেন। কোন প্রথম-শ্রেণীর কাউন্টি ক্রিকেট দলে যুক্ত না থেকেই ইংল্যান্ডের পক্ষে টেস্ট ক্রিকেটে অংশগ্রহণকারী সর্বশেষ খেলোয়াড়ের মর্যাদা লাভ করেছেন তিনি। তবে, অক্সফোর্ড বিশ্ববিদ্যালয়ের পক্ষে প্রথম-শ্রেণীর খেলায় অংশ নিয়েছেন ডেভিড টাউনসেন্ড। বিশ্ববিদ্যালয়ের খেলায় অংশগ্রহণের স্বীকৃতিস্বরূপ ১৯৩৩ ও ১৯৩৪ সালে ব্লুধারী হন। এছাড়াও ঐ সময়ে মাইনর কাউন্টিজে অংশগ্রহণকারী ডারহামের পক্ষে খেলতেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৯৩৫ সালে ঐ টেস্টগুলো খেলেছিলেন তিনি। ২৪ জানুয়ারি, ১৯৩৫ তারিখে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেকে ঘটে তার। ১৪ মার্চ, ১৯৩৫ তারিখে কিংস্টনে একই দলের বিপক্ষে সর্বশেষ টেস্টে অংশগ্রহণ করেছিলেন তিনি।

বিশ্ববিদ্যালয় জীবনে দুইটি সুন্দর মৌসুম অতিবাহনের পর ১৯৩৪-৩৫ মৌসুমে বব ওয়াটের নেতৃত্বাধীন এমসিসি দলের সদস্যরূপে ওয়েস্ট ইন্ডিজ গমন করেন। সিরিজের চার টেস্টের তিনটিতেই ব্যাটিং উদ্বোধনে নেমেছিলেন। কিন্তু, তেমন সফলতা পাননি তিনি। সিরিজের শেষ তিনটি টেস্টে বব ওয়াটের সাথে ব্যাটিং উদ্বোধনে নেমেছিলেন। অভিষেক টেস্টের দ্বিতীয় ইনিংসে ৩৬ রান তুলে দলের শীর্ষ রান সংগ্রাহকে পরিণত হয়েছিলেন। খেলায় তার দল ১০৭ রানে গুটিয়ে গিয়েছিল। সিরিজ জয় করে স্বাগতিকরা ও প্রথমবারের মতো ওয়েস্ট ইন্ডিজ দল টেস্ট সিরিজে বিজয়ী হয়। এ সফরের পর খুবই কমই প্রথম-শ্রেণীর খেলায় অংশ নিয়েছেন। ১৯৪৮ সালে সর্বশেষ প্রথম-শ্রেণীর ক্রিকেট খেলেন তিনি।

ব্যক্তিগত জীবন
--------------

প্রথিতযশা ইংরেজ টেস্ট ক্রিকেটার চার্লি টাউনসেন্ড তার পিতা ছিলেন। নিজ সন্তান জোনাথন টাউনসেন্ড ১৯৬০-এর দশকে অক্সফোর্ড বিশ্ববিদ্যালয়ের পক্ষে প্রথম-শ্রেণীর ক্রিকেটে খেলেছেন। ৮৪ বছর বয়সে ২৭ জানুয়ারি, ১৯৯৭ তারিখে কাউন্টি ডারহামের নর্টনে ডেভিড টাউনসেন্ডের দেহাবসান ঘটে।

তথ্যসূত্র
---------

1. ↑  "Townsend, Arthur Hugh"। Winchester College।
2. ↑  ক্রিকেটআর্কাইভে David Townsend  (সদস্যতা প্রয়োজনীয়) (ইংরেজি)

আরও দেখুন
---------

* জো হার্ডস্টাফ
* ওয়াল্টার কিটন
* ডার্বিশায়ার কাউন্টি ক্রিকেট ক্লাব
* কেমব্রিজ বিশ্ববিদ্যালয় ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

বহিঃসংযোগ
---------

* ইএসপিএনক্রিকইনফোতে ডেভিড টাউনসেন্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ডেভিড টাউনসেন্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* Bodyline's final fling
* *Who's Who of Cricketers*, by Philip Bailey, Philip Thorn and Peter Wynne-Thomas
**সুনেরি মসজিদ** (উর্দু: سنہری مسجد, আলোকিত। 'গোল্ডেন মসজিদ'), যা **তালাই মসজিদ** নামেও পরিচিত, পাকিস্তানের পাঞ্জাব প্রদেশের রাজধানী লাহোরের পুরাতন শহরের একটি মুঘল স্থাপত্য-যুগের মসজিদ।

অবস্থান
-------

সুনেরি মসজিদটি লাহোরের পুরাতন শহরে অবস্থিত।

ইতিহাস
------

ওয়াজির খান মসজিদ এবং বাদশাহী মসজিদের বিপরীতে যা সপ্তদশ শতাব্দীতে মুঘল সাম্রাজ্যের প্রথম দিকে নির্মিত হয়েছিল, সুনেরি মসজিদটি ১৭৫৩ সালে নির্মিত হয়েছিল যখন সাম্রাজ্যের পতন হওয়ার পর্যায়ে ছিল।

মসজিদটির স্থপতি ছিলেন নবাব বুখারি খান, যিনি মুহাম্মদ শাহের শাসনামলে লাহোরের ডেপুটি গভর্নর ছিলেন। স্থানীয় দোকানদার একটি ঘিঞ্জি এলাকায় একটি বড় মসজিদ নির্মাণে আপত্তি জানিয়েছিল, তাই বুখারি খান নির্মাণ শুরু করার জন্য স্থানীয় ধর্মীয় নেতাদের কাছ থেকে একটি ফতোয়া সংগ্রহ করেছিলেন।

স্থাপত্য
--------

মসজিদটি বাজার থেকে ১১ ফুট দূরে একটি প্লিন্থের উপর নির্মিত হয়েছিল, মসজিদের নীচে নিচতলায় দোকান তৈরি করে দখল করে রাখা ছিল। মসজিদের রক্ষণাবেক্ষণের জন্য দোকান ভাড়া দেওয়া হত। মসজিদের স্থাপত্য শৈলীটি নিকটবর্তী অমৃতসর থেকে শিখ স্থাপত্যের প্রভাবকে প্রতিফলিত করে।

মসজিদের সামনের সিঁড়িতে ১৬টি ধাপ রয়েছে এবং এটি ৬৫ ফুট বাই ৪৩ ফুট আয়তনের একটি ছোট উঠোন পর্যন্ত খোলা হয়েছে। এই উঠোনের মাঝখানে একটি অ্যাবল্যুশন ট্যাঙ্ক রয়েছে। প্রার্থনা কক্ষটি ৪০ ফুট লম্বা এবং ১৬ ফুট প্রশস্ত। মসজিদটির একটি প্রবেশদ্বার রয়েছে, যার দৈর্ঘ্য ২১.৩ মিটার এবং একটি উঠোন যা ১৬১.৫ বাই ১৬০.৬ মিটার (৫৩০ ফুট × ৫২৭ ফুট)। মার্বেল গম্বুজগুলি সাতটি প্রার্থনা কক্ষকে আচ্ছাদিত করে। মসজিদের চার কোণে চারটি উঁচু মিনার দাঁড়িয়ে আছে, যার প্রতিটিতে ২০ মিটার (৬৬ ফুট) বাইরের পরিধি রয়েছে, যা ৫৪ মিটার (১৭৭ ফুট) পর্যন্ত উঁচুতে উঠেছে।

সংরক্ষণ
-------

২০১১ সালে, পাঞ্জাব সরকার সাংস্কৃতিক সংরক্ষণের জন্য মার্কিন যুক্তরাষ্ট্রের রাষ্ট্রদূত তহবিলের অর্থায়নে মসজিদটি পুনরুদ্ধারের জন্য ৫.৭৮ মিলিয়ন রুপি (৩৬,০ মার্কিন ডলার) প্রকল্প শুরু করে। মিনারগুলি পুনরায় সজ্জিত করা হয়েছিল যখন গম্বুজগুলি পুনরায় গিল্ড করা হয়েছিল, যখন মার্বেল মেঝে স্থাপন করা হয়েছিল।

আরো দেখন
--------

লাহোরের মসজিদের তালিকা

তথ্যসূত্র
---------

1. ↑  "Cultural heritage: Shops hold up Sunehri Masjid restoration"। *The Express Tribune* (ইংরেজি ভাষায়)। ২০১২-০১-২২। সংগ্রহের তারিখ ২০২২-০২-০৩।
কাঠের টুকরো ব্যবহারে একটি ফিগার আনার পদ্ধতি 'ইয়োসেগি".
**জোশো বুশি**; Jōchō Busshi (মৃত্যুঃ ১০৫৭ খ্রিস্টাব্দ),জোশো বুশি ছিলেন হাইন যুগের একজন অমর ভাস্কর। জোশো- অনেকগুলো কাঠের টুকরো ব্যবহারে একটি ফিগার আনার পদ্ধতি 'ইয়োসেগি' (yosegi) পদ্ধতিকে জনপ্রিয় করে তোলেন। বুদ্ধের চিত্রাবলী'র মাধ্যমে ধর্মানুশাসন পুনঃসংজ্ঞায়িত করাও তার একটি উল্লেখযোগ্য কাজ। তার জনপ্রিয় কর্মপদ্ধতি জাপানে ছড়িয়ে পড়ে এবং পরবর্তী দেড়'শত বছর (১৫০ বছর) জাপানের ভাস্কর্যকে সংজ্ঞায়িত করে। শিল্প ইতিহাসিবেত্তা'গণের ভাষায়; জোশো হলেন- 'নতুন প্রকরণের ভাস্করাচার্যের মধ্যে প্রথম।' এবং 'এখন পর্যন্ত জাপানে জন্মানো উদ্ভাবনী শক্তিসম্পন্নদের মধ্যে অন্যতম।

পেশা
----

জোশো বুশি নারা'র (Nara) কোফুকু- জি (Kōfuku-ji) টেম্পল (মন্দির) এর শিক্ষকতা করতেন। কিয়োতো'তে জোশোর (Kyoto) একটি স্টুডিও ছিল। ১০২০ সাল নাগাদ জোশো একজন খ্যাতিমান শিল্পী হিসেবে পরচিতি লাভ করেন। এ সময় জোশো হোযোজি (Hōjōji) টেম্পল সাজানোর দায়িত্ব পান। সুযোগটি আসে হাইন যুগের (Heian period) ফুজিওয়ারা শাসনকালের (Fujiwara Regent) ইতিহাসের শ্রেষ্ঠ শাসক ফুজিওয়ারা নো মিশিনাগা'র (Fujiwara no Michinaga) তরফ থেকে। জোশো'র এই সময়কার কর্মপ্রচেষ্টা তাকে হক্কিও (Hokkyō; Master of the Dharma Bridge) উপাধি এনে দেয় যা একজন ভাস্করের জন্য খুবই বিরল প্রশংসা।
পরবর্তীতে কোফুকু- জি'তে কাজ করার সুবাদে হো-গেন (Hōgen; Master of the Dharma Eye) উপাধি লাভ করেন; যা ছিল আরোও বিশাল সম্মানসূচক। জশো অঅথবা জশো'র স্কুল'ই তমিনো'র (Tomino-o) জরুরি- জি (Jōruri-ji) টেম্পলে আমিদা ফিগার তৈরি করে।
Michinaga's son, Fujiwara no Yorimichi, gave Jōchō his next commission
মিশিনাগা'র পুত্র- ফুজিওয়ারা নো ইয়োরিমিশি'র (Fujiwara no Yorimichi) মাধ্যমে জোশো তার আরেকটি অমর কাজ পান। এবারের কাজ ছিল বায়োদো-ইন ফিনিক্স হল ( (Byōdō-in Phonix Hall) টেম্পলে আমিদা মূর্তি নির্মাণ। উজি প্রদেশের এই কাজটি (কিয়োতো) ১০৫২ সালের পর শেষ হয়। বর্তমানে পাওয়া জোশো'র কাজগুলোর মধ্যে এটিই সবচেয়ে পুরোনো। এছাড়াও একই জায়গায় জোশো'র আরোও অনেক কাজ সংরক্ষিত আছে।
জাপানের শিল্প ইতিহাসের প্রথম প্রমাণসাধ্য উদাহরণ হিসেবে জোশো এবং তার স্টুডিও সর্বজনবিদিত। জাপানের শিল্প উত্তরধিকার সূত্রে কৃত হবার ফলে শিল্পকর্মে জাপানের অবস্থান বেশ শক্ত হয়েছে। জোশো'র কাজের পদ্ধতি তার পুত্র কাকুজো (Kakujo), পৌত্র ইনযো ও রাইযো (Injo and Raijo), প্রপৌত্র কোজো (Kōjo) এবং চূড়ান্ত পর্যায়ে কোকেই (Kōkei) কর্তৃক চলে (প্রথা/ চল) আসছিল। এই স্কুলটি কামাকুরা (Kamakura) যুগের ভাস্কর্যে আমূল পরিবিবর্তন আনে।

শৈলী
----

ভাস্কর্যের ইয়োসেগি (yosegi) পদ্ধতি জনপ্রিয়করণে জোশোর ভূমিকা প্রবল ছিল। যদিও এ পদ্ধতি তলের ডিটেইলের কাজের জন্য খুবই সীমাবদ্ধ মাধ্যম; কিন্তু এই ইয়োসেগি মাধ্যমের- সীমাবদ্ধতার মাঝেই একজন শিল্পীকে তার বার্তা প্রেরণ করতে উদ্বুদ্ধ করতো। যার ফলে জাপানের শিল্পকর্মে আরোও নিখুঁত এবং অতি সূক্ষ্ণ করে তোলে এবং ইয়োসেগি পদ্ধতির উপযোগিতা পাওয়া যায়।

মৃত্যু
------

১০৫৭ সালে জোশো বুশিও মৃত্যবরণ করেন।

আরও দেখুন
---------

* জাপান
* আনিমে
* জাপানি ভাষা

তথ্যসূত্র
---------

* Mason, Penelope (2005). History of Japanese Art. 2nd ed, rev. by Dinwiddie, Donald. Upper Saddle River, New Jersey: Pearson Education Inc.
* Noma, Seiroku (2003). The Arts of Japan: Ancient and Medieval. Kodansha International.

বহিঃসংযোগ
---------

* Paine, Robert Treat, and Soper, Alexander (1981).The Art and Architecture of Japa n. 3rd ed. Penguin Books Ltd
* Japan National Tourist Organization (English)
**অ্যান্ডারসন সেতুর হত্যাকাণ্ড** বলতে ১৯৫০ এর ১২ই ফেব্রুয়ারি অ্যান্ডারসন সেতুর ওপর পূর্ব পাকিস্তান প্রশাসনের মদতে বাঙালি হিন্দু তীর্থযাত্রীদের ওপর করা হত্যাকাণ্ডকে বুঝায়।

পটভূমি
------

মেঘনা নদীর ওপর তৈরি কিশোরগঞ্জ জেলার ভৈরব বাজার জংশন এবং ব্রাহ্মণবাড়িয়া জেলার আশুগঞ্জ স্টেশনের মাঝে একমাত্র সংযোগকারী ১কিমি লম্বা সেতুটাই অ্যান্ডারসন সেতু। বর্তমানে একে ভৈরব সেতু বলা হয়। সেতুর ওপর একটাই মিটার গেজ রেললাইন আছে। ১৯৫০ এ এই সেতুটাই ঢাকা, ময়মনসিংহ, সিলেট, কুমিল্লা এবং চট্টগ্রাম জেলার মাঝে রেলযোগাযোগের একমাত্র মাধ্যম ছিল।

ঘটনাবলী
-------

এই সেতুর ওপর একটা বিশেষ পদ্ধতিতে পরিকল্পনা করে পলায়নরত হিন্দুদের হত্যা করা হয়। আনসাররা সেতুর দুপ্রান্তে ভৈরব বাজার জংশন বা আশুগঞ্জ স্টেশন থেকে ট্রেনে উঠে পড়তো। ট্রেনটা হাইজ্যাক করে ভেতর থেকে দরজা-জানালা বন্ধ করে দিতো। সম্পূর্ণভাবে সেতুর ওপর উঠে পড়লে চালক ট্রেনটা থামিয়ে দিতো। এরপর আনসাররা প্রত্যেক হিন্দুকে এক এক করে টেনে বের করে এনে তাদের হত্যা করে মৃতদেহটা সেতুর ওপর থেকে নদীর জলে ফেলে দিতো।

তথাগত রায়ের মতে, এই হত্যাকাণ্ডটা সম্পূর্ণ পরিকল্পনা করেই করা হয়েছিল। ট্রেনের ড্রাইভার, গার্ড সহ সমস্ত রেলকর্মীই এই হত্যাকাণ্ডের হাত লাগিয়েছে। পশ্চিমবঙ্গের মুখ্যসচিব প্রভাস চন্দ্র লাহিড়ী, এই হত্যাকাণ্ডরের জন্য পূর্ব পাকিস্তানের মুখ্যসচিব আজিজ আহমেদ ও রাজশাহীর জেলাশাসক আব্দুল মজিদকে দায়ী করেন।

তথ্যসূত্র
---------

1. 1 2  Roy, Tathagata (২০০২)। *My People, Uprooted*। Kolkata: Ratna Prakashan। পৃষ্ঠা 185। আইএসবিএন 81-85709-67-X।
2. ↑  "thematic chronology of mass violence in pakistan, 1947-2007"। সংগ্রহের তারিখ ২৯ জানুয়ারি ২০২০।
3. ↑  Roy, Tathagata (২০০২)। *My People, Uprooted*। Kolkata: Ratna Prakashan। পৃষ্ঠা 186। আইএসবিএন 81-85709-67-X।


উইকিমিডিয়া কমন্সে **অ্যান্ডারসন সেতুর হত্যাকাণ্ড** সংক্রান্ত মিডিয়া রয়েছে।
**নতুন দিল্লি কালীবাড়ি** হল ভারতের রাজধানী দিল্লি শহরের একটি কালীমন্দির এবং দিল্লিনিবাসী বাঙালিদের একটি অন্যতম প্রধান সংস্কৃতি কেন্দ্র। মন্দিরটি নতুন দিল্লির কনট প্লেসের পশ্চিমে লক্ষ্মীনারায়ণ মন্দিরের (বিড়লা মন্দির) কাছে মন্দির মার্গে অবস্থিত। দিল্লি মেট্রোর আর. কে. আশ্রম মার্গ স্টেশনটি এই মন্দিরের কাছে অবস্থিত। কালীবাড়ি ভ্রমনপিপাসুদের আবাসস্থল হিসেবে ব্যবহৃত হয়ে থাকে। এখানে থাকার জায়গা ছাড়াও ভোজনালয়, গ্রন্থাগার ইত্যাদি আছে।

ইতিহাস
------

১৯৩০-এর দশকের গোড়ার দিকে দিল্লিতে বাঙালিরা একটি কালীমন্দির স্থাপনের পরিকল্পনা করেন। প্রথমে একটি ছোট মন্দির নির্মিত হয় এবং সেখানে কালীঘাট মন্দিরের কালীমূর্তিটির আদলে নির্মিত একটি পট প্রতিষ্ঠিত হয়। ১৯৩৫ সালে সুভাষচন্দ্র বসুকে সভাপতি করে প্রথম মন্দির কমিটি গঠিত হয়। বিচারপতি স্যার মন্মথনাথ মুখোপাধ্যায় প্রথম মন্দির ভবনটি উদ্বোধন করেছিলেন।

দুর্গাপূজা
----------

নতুন দিল্লি কালীবাড়ির দুর্গাপূজা দিল্লি শহরের প্রাচীনতম দুর্গাপূজাগুলির একটি। পুরনো কালীবাড়ি ভবনটি বার্ড রোডের (অধুনা বাংলা সাহিব রোড) যেখানে অবস্থিত ছিল, সেখানে ১৯২৫ সালে এই পূজা শুরু হয়। দুর্গাপূজার সময় দিল্লির বাঙালিরা এখানে একত্রিত হন। ১৯৩১ সালে বর্তমান মন্দির প্রাঙ্গনে দুর্গাপূজাটি উঠে আসে।

নতুন দিল্লি কালীবাড়ির দুর্গাপূজায় ঐতিহ্যগত একচালার দুর্গাপ্রতিমা ও তার শোলার সাজ দেখতে পাওয়া যায়। ১৯৩৬ সাল থেকে একই রকম পদ্ধতিতে পূজা হয়ে আসছে। পূজার সময় রবীন্দ্রসংগীত ও আবৃত্তি প্রতিযোগিতা হয়। কলকাতার শিল্পীরা এসে মণ্ডপ তৈরি করেন।

পাদটীকা
-------

1. ↑  "সংরক্ষণাগারভুক্ত অনুলিপি"। ১ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১৩।
2. ↑  "Kali Bari website to help old bond with the new"। Hindustan Times। ফেব্রুয়ারি ২১, ২০১১। জানুয়ারি ২৫, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।
3. ↑  "Delhi's old timers remember as another Durga Puja dawns"। Monsters and Critics। অক্টো ১৬, ২০০৭। [*স্থায়ীভাবে অকার্যকর সংযোগ*]
4. ↑  "Tradition fuses with modernity"। The Times of India। অক্টো ৩, ২০১১। ডিসেম্বর ১৪, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।
5. ↑  "Festive spirit pervades the Capital"। The Hindu। অক্টো ১৫, ২০০৭। অক্টোবর ১৭, ২০০৭ তারিখে মূল থেকে আর্কাইভ করা। সংগ্রহের তারিখ নভেম্বর ১, ২০১৩।

বহিঃসংযোগ
---------

* নয়া দিল্লিতে বিখ্যাত কালীবাড়ি মন্দিরের তালিকা
* New Delhi Kalibari, website
* New Delhi Kalibari at wikimapia

| * দে
* স
দিল্লির হিন্দু মন্দির |
| --- |
| 
* ছাতারপুর মন্দির
* চিত্তরঞ্জন পার্ক কালীবাড়ি
* হনুমান মন্দির, কনট প্লেস
* দিল্লি ইসকন মন্দির
* জগন্নাথ মন্দির, দিল্লি
* কালকা মন্দির, দিল্লি
* লক্ষ্মীনারায়ণ মন্দির
* নতুন দিল্লি কালীবাড়ি
* নীলি ছতরি
* সাই বাবা মন্দির, দিল্লি
* শনিধাম, দিল্লি
* অক্ষরধাম, দিল্লি
* উত্তরা স্বামী মালাই মন্দির
* যোগমায়া মন্দির

 |  |
| 
* Landmarks
* Neighborhoods
* Museums
* Power Plants
* Topics
* Universities

 |
**ইয়ারমুক শিবির** (আরবি: مُخَيَّم ٱلْيَرْمُوْك‎‎/এএলএ-এলসি: **Muḵayyam al-Yarmūk**, আইপিএ: [mu.xaj.jam al.yær.mʊ:k]) হল ২.১১-বর্গকিলোমিটার (৫২০ একর) এলাকাজুড়ে থাকা দামেস্ক শহরের একটি জেলা। এখানে ফিলিস্তিনিরা বসবাস করেন, এছাড়া এখানে হাসপাতাল এবং স্কুল রয়েছে। এটি দামেস্কের কেন্দ্র থেকে ৮ কিলোমিটার (৫.০ মা) দূরে এবং পৌরসভার সীমানার মধ্যে অবস্থিত (তবে ১৯৫৭ সালে প্রতিষ্ঠার সময় তা ছিল না)। ইয়ারমুক একটি "বেসরকারী" শরণার্থী শিবির। এটি এখন একটি জনবহুল এলাকা। এটি সিরিয়ার বৃহত্তম ফিলিস্তিনি উদ্বাস্তু সম্প্রদায়ের আবাসস্থল ছিল। জুন ২০০২ পর্যন্ত, ইয়ারমুকে ১,১২,৫৫০ জন নিবন্ধিত শরণার্থী বাস করত।

সিরিয়ার গৃহযুদ্ধের সময়, ২০১২ সালে ইয়ারমুক শিবির এলাকায় সিরীয় সেনা সরকারী বাহিনী কর্তৃক সমর্থিত PFLP-GC এবং মুক্ত সিরীয় সেনাবাহিনীর মধ্যে তীব্র লড়াই হয়। তারপরে শিবিরটি বিভিন্ন দল দখল করে এবং বিভিন্ন ত্রান সরবরাহে বাধার সৃষ্টি করে, যার ফলে ক্ষুধা,  রোগ এবং উচ্চ মৃত্যুর হার দেখা দেয়। ফলে অনেকে এখান থেকে চলে যায়। ২০১৪ সালের শেষ নাগাদ, শিবিরের জনসংখ্যা মাত্র ২০,০০০ জনে নেমে আসে।

২০১৫ সালের এপ্রিলের শুরুতে, ইয়ারমুক শিবিরের বেশিরভাগ অংশ ইসলামিক স্টেট অফ ইরাক অ্যান্ড দ্য লেভান্ট কর্তৃক দখল হয়, যা ফিলিস্তিনি মিলিশিয়া আকনাফ বাইত আল-মাকদিসের সাথে সশস্ত্র সংঘর্ষের জন্ম দেয়। তখন জনসংখ্যা ১৮,০০০ জনে নেমে আসে বলে অনুমান করা হয়। এপ্রিল/মে ২০১৮-এ তীব্র লড়াইয়ের পর, সিরিয়ার সরকারী বাহিনী শিবির দখল করে, এর জনসংখ্যা এখন ১০০-২০০-এ নেমে এসেছে।

ইতিহাস
------

### প্রতিষ্ঠা

২.১১ বর্গকিলোমিটার (০.৮১ মা২) জমির উপর শরণার্থীদের থাকার জন্য ১৯৫৭ সালে ইয়ারমুক তৈরী করা হয়। যদিও এটি সরকারীভাবে শরণার্থী শিবির হিসাবে স্বীকৃত ছিল না, তবে শহরের এই সেক্টরে যাওয়ার রাস্তার চিহ্নগুলিতে *মুখয়্যাম আল-ইয়ার্মুক* লেখা ছিল, যার অর্থ "ইয়ারমুক শিবির"।  প্রশাসনিকভাবে, ইয়ারমুক হল দামেস্ক গভর্নরেটের *একটি শহর* ।

তথ্যসূত্র
---------

1. 1 2 3  "Yarmouk:Unofficial Refugee Camp"। UNRWA। ৩০ জুন ২০০২। জুন ২৯, ২০০৭ তারিখে মূল থেকে আর্কাইভ করা। সংগ্রহের তারিখ ১২ জুলাই ২০০৭।
2. ↑  Eric Reidy। "Starving to death in Syria's Yarmouk camp"। *Al Jazeera English*।
3. ↑  Harriet Sherwood। "Queue for food in Syria's Yarmouk camp shows desperation of refugees"। *the Guardian*।
4. ↑  "U.N. Security Council mulls how to help Syria's Yarmouk civilians"। *Reuters*। ৬ এপ্রিল ২০১৫।
5. ↑  Damascus governorate population 2004 census  আর্কাইভইজে আর্কাইভকৃত ২০১২-০৮-০১ তারিখে
**পানাগড় শিল্পতালুক** হল পশ্চিমবঙ্গের বর্ধমান জেলার একটি শিল্পতালুক। শিল্পতালুকটি দুর্গাপুর শহরের নিকটেই অবস্থিত। এই শিল্পতালুকটির নির্মাণ শুরু হয় ২০০৮-২০০৯ সালে।

জমি অধিগ্রহন
------------

এই শিল্পতালুকটি নির্মাণের জন্য বামফ্রন্ট সরকার ২০০৮-২০০৯ সালে পনাগড় এলাকার ১৪৫৮ একর জমি অধিগ্রন করে কৃষকদের কাছ থেকে।

পরিকাঠামো
---------

এই শিল্পতালুকের সমস্ত পরিকাঠামো নির্মাণ করেছে পশ্চিমবঙ্গ সরকার। এই ১৪৫৮ একর জমির মধ্যে প্রয়োজনিয় রাস্তা বা সড়ক, পানীয় জল, বিদ্যুৎ, নিকাশি ব্যবস্থা সবই নির্মাণ করা হয়েছে।

যোগাযোগ
-------

পানাগড় রেল স্টেশন
শিল্পতালুকটি দুর্গাপুর শহরের কাছে অবস্থিত হওয়ায় এটি ২ নং জাতীয় সড়ক এর সঙ্গে খুব সহজেই যুক্ত হতে পেড়েছে। এছাড়া এখানে রয়েছে পানাগড়-মোরগ্রাম হাইওয়ে। দুর্গাপুর রেল স্টেশন রেল যোগাযোগ সহজ করেছে শিল্পতালুকের। বর্তমানে শিল্পতালুকটি অমৃতসর-দিল্লি-কলকাতা শিল্প করিডর-এর অন্তর্গত হয়েছে। এই শিল্পতালুকের নিকবর্তী বিমানবন্দর হল কাজী নজরুল ইসলাম আন্তর্জাতিক বিমানবন্দর (১৫ কিমি) ও নেতাজি সুভাষচন্দ্র বসু আন্তর্জাতিক বিমানবন্দর (১৮৫ কিমি); এছাড়াও কলকাতা বন্দর ও হলদিয়া বন্দর এটি হতে ২০০ কিলোমিটার দূরে অবস্থিত।

শিল্প সংস্থা
------------

* মেট্রিক্স সার কারখানা;
* সিরামিক কারখানা;
* ভলভো গাড়ি কারখানা।

আরও দেখুন
---------

* পশ্চিমবঙ্গের শিল্পতালুকসমূহের তালিকা।

তথ্যসূত্র
---------

1. ↑  "ভলভোকে জমি,আশা নিরাশার দোটানায় পানাগড় শিল্পতালুক"। সংগ্রহের তারিখ ২০-০৯-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]

বহিঃসংযোগ
---------

| * দে
* স
পশ্চিমবঙ্গের শিল্পতালুক |
| --- |
| প্রেসিডেন্সি বিভাগ  | 
* ঋষি বঙ্কিম শিল্পউদ্যান
* রবার শিল্পতালুক

 |
| মেদিনীপুর বিভাগ | 
* রঘুনাথপুর শিল্পতালুক
* গোয়ালতোড় শিল্পতালুক
* শালবনি শিল্পতালুক
* বিদ্যাসাগর শিল্পতালুক
* হলদিয়া শিল্পতালুক
* বড়জোরা শিল্পতালুক

 |
| বর্ধমান বিভাগ | 
* পানাগড় শিল্পতালুক

 |
| মালদা বিভাগ | 

 |
| জলপাইগুড়ি বিভাগ | 

 |
***পান সুপারি*** অনিন্দিতা সর্বাধিকারী পরিচালিত একটি ২০১৬ সালের বাংলা-ভাষার ভারতীয় চলচ্চিত্র, এতে অভিনয় করেছেন তথাগত মুখোপাধ্যায়, টুম্পা ঘোষ, জুন মালিয়া ও কুশল চক্রবর্তী।

কাহিনী
------

সানি ওরফে সন্দীপ একজন চুক্তিবদ্ধ বা ভাড়াটে খুনি, একজন কোমল পাপী যে অপরাধের পথ থেকে সরে আসতে পারেনি। তার চুক্তির জন্য অর্থ ও তথ্য লেনদেন চতুর্বেদী পরিচালিত একটি পানের দোকানের মাধ্যমে ঘটে। ফুলটুশি এক সুন্দর মেয়ে যিনি তার গ্রাম থেকে কলকাতায় পালিয়ে এসেছেন। সাদাসিধে মেয়েটি একটি মহিলা পাচার গ্যাং-এর কবলে পড়ে। কোন প্রকারে সে তাদের থেকে পরিত্রাণ পায় এবং উত্তর কলকাতার একটি নোংরা সংকীর্ণ গলিতে সানির সাথে ধাক্কা খায়। সানি তাকে আশ্রয় দেয় এবং একজন ফ্যাশন ডিজাইনার লাবনীর বাড়িতে তার ছোট বাচ্চাদের দেখাশোনার কাজ দেয়। সানি ও ফুলটুশি ধীরে ধীরে একে অপরের প্রতি আকৃষ্ট হয়। সানি প্রাথমিকভাবে ফুলটুসির কাছে তার পেশা সম্পর্কে প্রেমে বিচ্ছেদের ভয়ের কারণে কিছু প্রকাশ করে না। তারা একে অপরকে জানতে থাকে এবং তাদের মধ্যে প্রেম চলতে থাকে। যখন সানি অবশেষে ফুলটুসির কাছে সত্য প্রকাশ করার সিদ্ধান্ত নেয়, তখন সে আবার অন্য চুক্তি পায়। মুম্বাই থেকে কুখ্যাত মাফিয়া ডন ভিকি শহরে আসে। সানিকে এক ঘণ্টার মধ্যে যেতে হবে এবং ভিকিকে হত্যা করতে হবে। তাই সে তার স্বীকারোক্তি স্থগিত করে এবং ভিকিকে হত্যা করার মিশন স্থির করে।ইতোমধ্যে, ফুলটুসি দূর্ঘটনাবসত সেই জায়গায় চলে আসে এবং সানি সম্পর্কে সত্যটা জানতে পারে। সানি ফুরটুসির স্বীকার করে যে তিনি একটি রেলওয়ে স্টেশনে বসবাসকারী এক পলাতক ছেলে ছিলেন এবং বিল্টুদা নামে একজন তাকে অপরাধ জগতের সাথে পরিচয় করিয়ে দেয়। ড্রাগ বিক্রি দিয়ে এ জগতে পথচলা শুরু এবং হত্যা চুক্তির মাধ্যমে আজ এই জায়গায় আসা । সে সবকিছু ছেড়ে দিতে প্রস্তুত যদি শুধুমাত্র ফুলটুসি তাকে ভালবাসে। কিন্তু প্রাথমিক ধাক্কার পর তার সাথে কথা বলা বন্ধ করা বা বিরক্ত হওয়ার পরিবর্তে, সানির আশঙ্কার বিপরীতে ফুলটুশি আসলে তার স্বীকারোক্তি দ্বারা মুগ্ধ হয় এবং অপরাধে তার সঙ্গী হতে তার ইচ্ছা প্রকাশ করে। এতে এক অদ্ভুত অবস্থার সৃষ্টি হয় । একদিকে সানি এই জঘন্য পেশা থেকে বেড়িয়ে আসতে চায়। অপরদিকে সাদাসিধা ফুলটুসি নাছোড়বান্দার মত তার পিছু লাগে অপরাধে তার সঙ্গী হতে ।

অভিনয়ে
-------

* তথাগত মুখোপাধ্যায় - সানি
* টুম্পা ঘোষ - ফুলটুসি
* জুন মালিয়া - লাবণ্য
* কুশল চক্রবর্তী

তথ্যসূত্র
---------

1. ↑  "paansupari"। সংগ্রহের তারিখ ২০২০-০৫-২৩।

বহিঃসংযোগ
---------
**গণদেবতা এক্সপ্রেস** একটি অতীব গুরুত্বপূর্ণ যাত্রীবাহী মেল/এক্সপ্রেস। ট্রেনটি দিনের বেলায় চলে। ট্রেনটি হাওড়া স্টেশন(কলকাতা) এবং আজিমগঞ্জ জংশন (মুর্শিদাবাদ জেলা, পশ্চিমবঙ্গ) কে সংযুক্ত করছে।
 ট্রেনটি একটি ডিজেল ইঞ্জিন দ্বারা চালিত হয়।

গণদেবতা এক্সপ্রেস তারাপীঠের তীর্থযাত্রীদের একটি পছন্দের গাড়ি। সকাল ছটা বেজে পাঁচ মিনিটে ট্রেনটি হাওড়া স্টেশন থেকে ছেড়ে সকাল দশটায় রামপুরহাট পেরিয়ে দুপুর বারোটায় আজিমগঞ্জ পৌঁছায়। ট্রেনটির যাত্রাপথ ২৭৮ কিলোমিটার। গড় গতিবেগ থাকে ৪২কিমি/ঘণ্টা। ট্রেনটিতে এসি কোচ বলতে শুধু এসি চেয়ার কার। এসি চেয়ার কার এবং সেকেন্ড সিটিং চেয়ার কার এর সিটগুলি আগে থেকে বুকিং করে বসতে হয়। কোনো প্যান্ট্রি(খাবার কামরা) নেই।

যাত্রাপথের কয়েকটি উল্লেখযোগ্য স্টপেজ হল  বর্দ্ধমান ( সকাল ৭ঃ৪৬), বোলপুর-শান্তিনিকেতন (সকাল ৮ঃ৪৪), সাঁইথিয়া রামপুরহাট (সকাল ১০ঃ০৫)।

গুরুত্বপূর্ণ দাঁড়ানোর স্টেশনগুলি
---------------------------------

1. হাওড়া জংশন ।
2. ব্যান্ডেল জংশন।
3. বর্ধমান জংশন।
4. বোলপুর-শান্তিনিকেতন জংশন।
5. প্রান্তিক রেলওয়ে স্টেশন।
6. আহমদপুর জংশন।
7. রামপুরহাট জংশন।
8. নলহাটি জংশন।
9. আজিমগ্ঞ্জ জংশন।

তথ্যসূত্র
---------

1. ↑
**পানছড়ি শান্তিপুর অরণ্য কুটির**

*চাক্‌মা 𑄛‌𑄚𑄴𑄍𑄪𑄢𑄨𑄨 𑄥𑄚𑄴𑄖𑄨𑄛𑄪𑄢𑄴 𑄃𑄧𑄢𑄧𑄚𑄴𑄳𑄠𑄬 𑄇𑄪𑄑𑄨𑄢*𑄴)

বাংলাদেশের খাগড়াছড়ি জেলার অন্তর্গত পানছড়ি উপজেলার একটি বৌদ্ধবিহার ও পর্যটন স্থান।  বিশাল এলাকাজুড়ে অরণ্যে আবৃত বলেই এর নামকরণ হয়েছে অরণ্য কুটির। নিরিবিলি প্রাকৃতিক পরিবেশে ধ্যান সাধনার জন্য ভিক্ষুরা এই কুটিরটি ব্যবহার করেন বলে জনশ্রুতি আছে।

এটি মূলতঃ বৌদ্ধ মন্দির। এই মন্দিরের প্রধান আকর্ষণ হল এখানেই বাংলাদেশের তথা দক্ষিণ এশিয়ার সবচেয়ে বড় বুদ্ধ মূর্তিটি রয়েছে। শান্তিপুর অরণ্য কুটিরে সবচেয়ে উল্লেখযোগ্য স্থাপনাগুলোর মধ্যে সাড়ে ৪৮ফুট উচ্চতার গৌতম বুদ্ধের মূর্তি, লাভীশ্রেষ্ঠ সিবলী মহাস্থবিরের মন্দিরসহ মূর্তি, মারবিজয়ী উপগুপ্ত মহাস্থবিরের মূর্তি, অধ্যক্ষ মহোদয়ের আবাসস্থল ‘‘মৈত্রী ভবন’’, ১০০ হাত দৈর্ঘ্যের ভিক্ষুশালা, ৬০ হাত দৈর্ঘ্যের দেশনাঘর, ৮০ হাত দৈর্ঘ্যবিশিষ্ট ভোজনশালা এবং বড় বুদ্ধ মূর্তির ছাদ।

অবস্থান
-------

পানছড়ি উপজেলা সদর থেকে পাঁচ কিলোমিটার দক্ষিণ-পশ্চিমে উল্টাছড়ি ইউনিয়নে শান্তিপুর নামক গভীর অরণ্যবেষ্টিত বনভূমিতে ৬৫ একর জায়গার ওপর অবস্থিত।

প্রাচীন ইতিহাস
--------------

অরণ্য কুটিরে রয়েছে দক্ষিণ এশিয়ার দ্বিতীয় বৃহত্তম ও বাংলাদেশের সর্ববৃহৎ বুদ্ধ মূর্তি। ১৯৯৯ সালে  নির্মিত ৫০ ফুট উচ্চতার এ বুদ্ধ মূর্তি তৈরিতে সময় লেগেছে ৩-৪ বছর।

রাঙ্গামাটি রাজ বনবিহারের অধ্যক্ষ শ্রাবক বুদ্ধ সাধনানন্দ মহাস্থবির বনভান্তের অন্যতম শিষ্য শ্রীমত্ শাসন রক্ষিত মহাস্থবির সূর্য্যবান চাকমা ১৯৬৫ সালের ৯ সেপ্টেম্বর জন্মগ্রহণ করেন। তার বাবার নাম সুবল চন্দ্র চাকমা, মায়ের নাম খাজাবি চাকমা। এইচএসসি পাস করার কয়েক মাস পর বৈরাগ্যভাব উদয় হলে সূর্য্যবান চাকমা বাবা-মায়ের অনুমতিক্রমে রাজবন বিহারের অধ্যক্ষ শ্রাবক বুদ্ধ সাধনানন্দ মহাস্থবির বনভান্তের কাছে উপসম্পদা গ্রহণ করেন। তিনি বৌদ্ধ ধর্মাবলম্বী ছাড়াও সব সম্প্রদায়ের কাছে শ্রদ্ধার পাত্র, বৌদ্ধ ভিক্ষু, পরম পূজ্য সাধকপ্রবর মহাপ্রজ্ঞালাভী হিসেবে পরিচিত।

তিনি ১৯৯৮ সালে খাগড়াছড়ির পানছড়ি উপজেলার ‘শান্তিপুর’ নামক জনমানবহীন স্থানে গভীর ধ্যান-সাধনা করেন। প্রতিদিন ভোরে শান্তিপুর এলাকায় পিণ্ডচরণ (ভাত-তরকারি) গ্রহণ করে খেয়ে না খেয়ে জনমানবহীন এ স্থানে গভীর তপস্যা করেন। এ খবর শান্তিপুর এলাকায় চারদিকে ছড়িয়ে পড়লে তৎকালীন শান্তিপুরবাসী ভান্তের ধ্যান গ্রহণ স্থানে প্রথমে পলিথিন দিয়ে একটি ছাউনি তৈরি করে দেন। ৩-৪ মাস পর এলাকাবাসী বড় বাঁশ দিয়ে একটু উঁচু করে একটি মাচাং ঘর করে দেন।

তথ্যসূত্র
---------

1. ↑  "বাংলাদেশ জাতীয় তথ্য ও সেবা বাতায়ন"। *bangladesh.portal.gov.bd*। সংগ্রহের তারিখ ২০২০-১১-১৩। [*স্থায়ীভাবে অকার্যকর সংযোগ*]
2. ↑  Times, The Dhaka (২০২০-০৩-০৫)। "ভ্রমণ: ঘুরে আসুন পানছড়ি শান্তিপুর অরণ্য কুঠির"। *The Dhaka Times*। সংগ্রহের তারিখ ২০২০-১১-১৩।
3. ↑  বাংলাদেশ জাতীয় তথ্য বাতায়ন। "শান্তিপুর অরণ্য কুটির"। গণপ্রজাতন্ত্রী বাংলাদেশ সরকার। ৩০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২০।
4. ↑  "ঘুরে আসতে পারেন খাগড়াছড়ির দর্শণীয় স্থানগুলো"। [*স্থায়ীভাবে অকার্যকর সংযোগ*]
5. ↑  "শান্তিপুর অরণ্য কুটির"। *ভ্রমণবন্ধু* (ইংরেজি ভাষায়)। সংগ্রহের তারিখ ২০২০-১১-১৩। [*স্থায়ীভাবে অকার্যকর সংযোগ*]
6. ↑  "ঘুরে আসতে পারেন খাগড়াছড়ির দর্শণীয় স্থানগুলো"। [*স্থায়ীভাবে অকার্যকর সংযোগ*]

বহিঃসংযোগ
---------

* ইউটিউবে পানছড়ি শান্তিপুর অরণ্য কুটির নিয়ে একটি ভিডিও দেখুন
**নড়াইল জমিদার বাড়ি** বাংলাদেশ এর নড়াইল জেলার নড়াইল সদর উপজেলার নড়াইল নামক এলাকায় অবস্থিত এক ঐতিহাসিক জমিদার বাড়ি।

ইতিহাস
------

নড়াইল জমিদার বংশের পথচলা শুরু হয় ১৭৯১ সালে রূপরাম রায়ের হাত ধরে। যা তখন ছিল নাটোরের রানী ভবানীর জমিদারীর আওতায় একটি তালুকি বা তালুকদার। তবে রূপরাম রায়ের ছেলে কালী শঙ্কর রায় মূলত তালুকদার থেকে স্বতন্ত্রভাবে জমিদারী শুরু করেন। তাই তাকেই এই জমিদার বংশের মূল প্রতিষ্ঠাতা হিসেবে ধরা হয়। জমিদার কালী শঙ্কর রায় ও তার পিতা রূপরাম রায় দুইজনই নাটোর রাজ সরকারের কর্মচারী ছিলেন। ব্রিটিশ ভারতের গভর্নর লর্ড কর্নওয়ালিশ যখন ১৭৯৩ সালে চিরস্থায়ী বন্দোবস্ত প্রথা চালু করেন এবং যার পরিপ্রেক্ষিতে নাটোরের রানী ভবানীর জমিদারীর অনেক খাজনা বাকী থাকায় তা নীলামে বিক্রি হতে থাকে। এই সুযোগ কাজে লাগিয়ে নাটোরের রানী ভবানীর কর্মচারী কালী শঙ্কর রায় নীলামে বিক্রীত জমিদারী ক্রয় করতে থাকেন। আর এরই ধারাবাহিকতায় তিনি স্বতন্ত্রভাবে নড়াইল এলাকায় তার জমিদারীর সদরদপ্তর করে জমিদারী পরিচালনা করতে থাকেন। পরবর্তীতে জমিদার কালী শঙ্করের নাতীরা নীল চাষের ব্যবসা করে আরো বেশি ধন-সম্পদের মালিক হন। এই জমিদার বংশধররা একের পর এক শিক্ষা ও এলাকায় উন্নয়নমূলক কর্মকাণ্ডে বিশাল ভূমিকা পালন করেন। আর এইভাবে এই জমিদারীর শেষ সময় চলে আসে ১৯৪৭ সালের দেশ ভাগের মধ্য দিয়ে। জমিদার বংশধররা তখন সবাই কলকাতা চলে যান। পরে আবশ্যক জমিদার বংশের কয়েকজন জমিদারী প্রথা বিলুপ্ত হওয়ার আগে ১৯৫০ ও ১৯৫২ সালে এসেছিলেন। এরপর আবার চলে যান। আর ঐসময় থেকেই এই জমিদার বংশের ইতি ঘটে এবং জমিদার বাড়িটি পরিত্যক্ত হয়ে পড়ে।

অবকাঠামো
--------

নড়াইল জমিদার বাড়িটি বিস্তীর্ণ এলাকা জুড়ে বসবাসের জন্য বহুসংখ্যক ভবন, বিনোদনের জন্য নাট্যমঞ্চ, ধর্মীয় উপাসনার জন্য পুজামন্ডপ ও মন্দির, খাজনা আদায়ের জন্য কাচারীঘর, কয়েকটি ছোট বড় পুকুর, দীঘি ও ফলের বাগানে সজ্জিত ছিল।

বর্তমান অবস্থা
--------------

অযত্ন ও অবহেলার কারণে জমিদার বাড়ির জমিদারদের সকল স্থাপনা এখন প্রায় ধ্বংস হয়ে গেছে। কিছুকিছু স্থাপনা এখনো টিকে আছে। তবে সেগুলোও এখন প্রায় ধ্বংসের মুখে।

তথ্যসূত্র
---------

1. ↑  "বিলুপ্তির পথে নড়াইল জমিদার বাড়ি"। *BanglaTribune*। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৮।
2. ↑  "নড়াইলের হাটবাড়িয়া জমিদার বাড়ি রক্ষার দাবি | সারাদেশ | The Daily Ittefaq"। *archive1.ittefaq.com.bd*। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৮।
3. ↑  "জমিদারদের শহর নড়াইল || উপ-সম্পাদকীয়"। *জনকন্ঠ* (ইংরেজি ভাষায়)। সংগ্রহের তারিখ ২০১৯-০৭-২৮। [*স্থায়ীভাবে অকার্যকর সংযোগ*]
4. ↑  "নড়াইলের সংক্ষিপ্ত ইতিহাস ও ঐতিহ্য"। *বাংলাদেশ জাতীয় তথ্য বাতায়ন*। ২৮ জুলাই ২০১৯। ২৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৯।
5. ↑  "বাঘারপাড়া উপজেলা - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৭-২৮।
6. ↑  BanglaNews24.com। "শিল্পী এস এম সুলতানের ৮৬তম জন্মবার্ষিকী"। *banglanews24.com* (ইংরেজি ভাষায়)। সংগ্রহের তারিখ ২০১৯-০৭-২৮।
7. 1 2  "এখনো বেঁচে আছে পলাশ ফুল গাছটি"। *www.bhorerkagoj.com*। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৮।
8. ↑  "নড়াইল জমিদারদের ইতিহাস / History of Narail Jamindar - Jessore, Jhenaidah, Magura, Narail"। *www.jessore.info*। ২০১৯-০৭-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৭-২৮।